section_heading: Naselja Kozice i Kruševik
paragraph_text: Nakon pada Klisa 1537. u turske ruke život je izvan utvrđenih naselja postajao sve teži. Čini se da se prvo raselilo selo Kruševik čiji su se stanovnici naselili oko Cambijevih kaštela i Piškere ili su prešli u Vitturijev kaštel. Posljednji stanovnici Kozica napustili su svoje selo kada su benediktinke izgradile svoj kaštel pošto su Turci oko 1532. razorili Kozice.